open-index/open-wikipedia-markdown huggingface dataset:
Miroslav Pupák

**Miroslav Pupák** (* 20. január 1985) je slovenský hokejový útočník.

## Klubový hokej

S hokejom začínal v HK Nitra, jeho hráčskym vzorom je Joe Sakic. Od ročníka 2003/04 hrával v prvom mužstve tohto klubu v extralige. Pred sezónou 2007/08 mu vedenie oznámilo, že si môže hľadať nové pôsobisko.

Pupák prestúpil do ďalšieho extraligového mužstva MHk 32 Liptovský Mikuláš. V 23. kole proti MsHK Žilina zo striedačky chytil čiarového rozhodcu za ruku, za čo obdržal od Disciplinárnej komisie SZĽH trojmesačný dištanc (rovnako ako jeho spoluhráč Michal Školiak). 

Ďalší rok hral v maďarskej MOL lige za rumunský klub HC Csíkszereda. Nasledujúce tri sezóny pôsobil v 1. SHL v mužstve ŠHK 37 Piešťany, klubu pomohol k historickému postupu do slovenskej extraligy. 

V ročníku 2012/13 hral opäť za HK Nitra, pričom v závere súťaže nastupoval v prvom útoku s Jozefom Stümpelom a Romanom Tománkom. Klub dosiahol semifinále play-off, v ktorom prehral s HC Košice. V ďalšej sezóne sa mužstvo prebojovalo až do finále, v ktorom prehralo s HC Košice 3:4 na zápasy.

### Klubová štatistika

*(štatistické údaje v článku sú z [[8. jún]]a [[2014]])*

## Referencie

## Externé odkazy
* 
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči ŠHK 37 Piešťany
Kategória:Hráči MHk 32 Liptovský Mikuláš
Kategória:Hráči HK Lokomotíva Nové Zámky
Kategória:Hráči HK Levice
Kategória:Hráči HC Csíkszereda
Garip Saliji

**Garip Saliji** (* 7. marec 1982, Nitra) je bývalý slovenský hokejový útočník.

## Rodina
Jeho brat Samir je tiež profesionálny hokejista. K tomuto športu ich priviedol otec Djulnear Saliji (* 1957), bývalý hráč, v súčasnosti tréner, ktorý sa narodil v srbskom meste Zrenjanin a je albánskej národnosti. Hoci od detstva žil na Slovensku, ponechal si občianstvo Juhoslávie, ktorú reprezentoval na majstrovstvách sveta nižších kategórií.

## Klubový hokej

Jeho hráčskym vzorom je Steve Yzerman. S hokejom začínal v rodnom meste, v klube HK Nitra, kde odohral šesť sezón v slovenskej extralige. Časť ročníka 2005/06 pôsobil na hosťovaní v MHC Martin. V decembri 2007 s ním vedenie rozviazalo zmluvu, následne ho angažoval bieloruský klub Metallurg Žlobin. V priebehu ďalšieho ročníka prestúpil do kazašského mužstva Kazcink Torpedo Usť-Kamenogorsk, ktoré hrávalo ruskú Vyššiu ligu. V závere sezóny sa vrátil do Nitry. Nasledujúci rok odohral vo francúzskom HC Mont Blanc, ďalšie dve sezóny opäť v Nitre. Keďže klub si neplnil finančné záväzky, prestúpil do maďarského mužstva Ferencváros TC, ktoré účinkovalo v MOL Lige, ale už po 20 zápasoch sa stal hráčom českého druholigového klubu HC Karviná.  V sezóne 2013/14 hral za TSV Peißenberg vo 4. nemeckej lige, v závere ročníka posilnil HC 46 Bardejov. Klub zvíťazil v 1. SHL, keď vo finále porazil HK Dukla Michalovce. V baráži o extraligu prehral s MsHK Žilina 1:4 na zápasy.

### Klubová štatistika

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči MHC Martin
Kategória:Hráči Metallurg Žlobin
Kategória:Hráči HK Levice
Kategória:Hráči HC 46 Bardejov
Kategória:Súrodenci v ľadovom hokeji
Kategória:Slovenské osobnosti albánskeho pôvodu
Kategória:Osobnosti z Nitry
Samir Saliji

**Samir Saliji** (* 3. marec 1984, Nitra) je slovenský hokejový útočník.

## Rodina
Jeho brat Garip je tiež profesionálny hokejista. K tomuto športu ich priviedol otec Djulnear Saliji (* 1957), bývalý hráč, v súčasnosti tréner, ktorý sa narodil v srbskom meste Zrenjanin a je albánskej národnosti. Hoci od detstva žil na Slovensku, ponechal si občianstvo Juhoslávie, ktorú reprezentoval na majstrovstvách sveta nižších kategórií.

## Klubový hokej
Jeho hráčskym vzorom je Marián Hossa. S hokejom začínal v rodnom meste, v klube HK Nitra, po pôsobení v juniorskej zámorskej USHL hral od sezóny 2004/05 opäť za Nitru. Ročník 2007/08 odohral za Duklu Trenčín, v priebehu ďalšieho prestúpil do MsHK Žilina a v jeho závere sa vrátil do Nitry. 

Pred ročníkom 2012/13 ho angažoval nováčik extraligy ŠHK 37 Piešťany, klub dosiahol prekvapujúcu účasť v semifinále, kde podľahol neskoršiemu víťazovi HKm Zvolen. Saliji v 12 zápasoch play-off zaznamenal 10 bodov. V nasledujúcej sezóne Piešťany prehrali v semifinále play-off s HC Košice. Od sezóny 2016/2017 je hráčom srbského tímu HK Belehrad.

### Klubová štatistika

## Reprezentácia
Reprezentoval Slovensko na MS 18 2002 (8. miesto) a na MS 20 2003 (5. miesto).

### Štatistika na MS

## Referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Nitra
Kategória:Hráči Dukly Trenčín
Kategória:Hráči MsHK Žilina
Kategória:Hráči ŠHK 37 Piešťany
Kategória:Súrodenci v ľadovom hokeji
Kategória:Osobnosti z Nitry
Kategória:Slovenské osobnosti albánskeho pôvodu
Štefan Sádovský

**Štefan Sádovský** (* 13. október 1928, Vlkas – † 17. jún 1984, Bratislava) bol slovenský komunistický politik a prvý predseda vlády Slovenskej socialistickej republiky (od 2. januára do 4. mája 1969).

Sádovský v roku 1954 absolvoval Vysokú školu ekonomickú (dnešnú Ekonomickú univerzitu).

V rokoch 1948-1970 bol členom KSČ; postupne bol od roku 1966 členom ÚV KSČ a ÚV KSS, v rokoch 1966-1968 kandidátom, od roku 1967 tajomníkom ÚV KSČ, a od roku 1968 členom predsedníctva ÚV KSČ a členom predsedníctva a sekretariátu ÚV KSS.

Od januára do začiatku mája 1969 bol predsedom prvej vlády SSR v rámci Československej socialistickej republiky. Na zasadaní ÚV KSS 4. mája 1969 bol zvolený za prvého tajomníka ÚV KSS (nahradil Gustáva Husáka) a v kresle premiéra SSR bol sám nahradený Petrom Colotkom. V januári 1970 bol z postu prvého tajomníka odvolaný a nahradený Jozefom Lenártom. Krátko, od februára do decembra 1970 bol podpredsedom vlády SSR. V rokoch 1966-1971 bol poslancom SNR a v rokoch 1969-1971 tiež poslancom Snemovne národov Federálneho zhromaždenia.

8. marca 1971 rezignoval na funkciu poslanca SNR a tým stratil aj mandát v Snemovni národov Federálneho zhromaždenia. V máji 1971 po zjazde KSČ (25.-29. máj) nebol opätovne zvolený do ústredného výboru strany, postupne bol ako následok ambivalentného postoja počas Pražskej jari vylúčený z KSČ a následne odišiel z politického života.

## Zdroje

* Krátky životopis na serveri Úradu vlády ČR 
* 1. schôdza FZ ČSSR 1969-71, Snemovňa národov, 29. januára 1969 Ustanovujúca schôdza FZ, Š. Sádovský zvolený SNR do SN FZ
* 10. Schôdza FZ ČSSR 1969-71, Snemovňa národov, 24. marca 1971 Rezignácia Š. Sádovského

Kategória:Absolventi Ekonomickej univerzity v Bratislave
Kategória:Slovenskí politici
Kategória:Predsedovia vlády Slovenska
Kategória:Osobnosti z Vlkasa
Kategória:Vylúčení z KSČ do roku 1989
Kategória:Členovia Ústredného výboru Komunistickej strany Česko-Slovenska
Svetová bridžová federácia

**Svetová bridžová federácia** (skratka WBF) je federácia národných bridžových zväzov. Je to nezisková organizácia starajúca sa o rozvoj bridžu vo svete. WBF je rozdelená do 8 geografických zón:
* Európa
* Severná Amerika
* Južná Amerika
* Ázia a Stredný východ
* Stredná Amerika a Karibik
* Pacifická Ázia
* Južný Pacifik
* Afrika

WBF organizuje majstrovstvá sveta v rôznych kategóriách:
* Majstrovstvá sveta juniorov - páry
* Majstrovtvá sveta juniorov - inidviduálne
* Majstrovstvá sveta juniorov - družstvá
* Majstrovstvá družstiev geografických zón
* Svetová olympiáda družstiev
* Majstrovstvá sveta 
* Transnacionálne otvorené majstvstvá družstiev
* Zmiešané družstvá
* Univerzitné majstrovstvá družstiev
* IOC Grand Prix
* Individuálne majstrovstvá sveta
* Simultánne majstrovstvá sveta párov
* Majstrovstvá sveta počítačových programov

## Externé odkazy
* Oficiálna stránka WBF

Kategória:Bridž
Slovenská socialistická republika

**Slovenská socialistická republika** (skratka **SSR**) bol oficiálny názov Slovenska od 1. januára 1969 do 1. marca 1990 v rámci federácie Československej socialistickej republiky. Hlavným mestom bola Bratislava.

## Dejiny
Po okupácii Česko-Slovenska vojskami armád Varšavskej zmluvy boli zabrzdené a neskôr zvrátené všetky demokratizačné reformy Pražskej jari, s výnimkou federalizácie republiky. Centralistické Česko-Slovensko bolo na základe ústavného zákona č. 143 z 28. októbra 1968 rozdelené na Českú socialistickú republiku a Slovenskú socialistickú republiku. Zákon nadobudol účinnosť od 1. januára 1969.

Boli vytvorené dva národné parlamenty - Česká národná rada a Slovenská národná rada a spoločný jednokomorový česko-slovenský parlament bol premenovaný z Národného zhromaždenia na Federálne zhromaždenie s dvoma komorami - Snemovňou ľudu a Snemovňu národov.

Počas procesu normalizácie bola federácia a z nej plynúca deľba moci medzi Českom, Slovenskom a federálnymi inštitúciami skôr de jure ako de facto, keďže moc bola sústredená v rukách Komunistickej strany Československa, spoločne s Komunistickou stranou Slovenska.

Ústavným zákonom Slovenskej národnej rady zo dňa 1. marca 1990 „O názve, štátnom znaku, štátnej vlajke, štátnej pečati a o štátnej hymne Slovenskej republiky“ sa potom názov zmenil na súčasný názov Slovenská republika.

## Politika
Legislatívnu moc v SSR mala Slovenská národná rada. Najvyšším orgánom výkonnej moci bola vláda Slovenskej socialistickej republiky na čele s predsedom vlády.

### Predsedovia vlád SSR
* Štefan Sádovský (2. január 1969 – 4. máj 1969)
* Peter Colotka (4. máj 1969 – 12. október 1988)
* Ivan Knotek (12. október 1988 - 22. jún 1989)
* Pavel Hrivnák (22. jún 1989 – 8. december 1989)
* Milan Čič (10. december 1989 – 27. jún 1990)

## Externé odkazy
* Ústavný zákon o federácii 
* Vlády SSR (1969-1989)

## Zdroje
* Slovakia in the Period of „Normalization“ and Expectation of Changes (1969-1989) - Jozef Žatkuliak, The Institute of History, Slovak Academy of Sciences, Bratislava

Kategória:Dejiny Slovenska
Kategória:Administratívne členenie Česko-Slovenska
Kladka

::*Kladka môže byť tiež hovorový výraz pre [[visiaci zámok]]*

náhľad|Použitie kladky na lodi
náhľad|Pevná kladka

**Kladka** je jednoduchý mechanizmus alebo stroj zložený z kolesa, ktoré má po obvode drážku, v ktorej sa pohybuje lano, príp. kábel. Rozlišujeme pevné a voľné kladky.

## Pevná kladka
**Pevná kladka** je kladka, ktorá je upevnená v osi otáčania. Lano prechádza cez kladku, na jednej strane je pripevnené bremeno a na druhej strane pôsobí sila (človek, stroj...).

Pevná kladka nezmenšuje silu potrebnú na zdvih bremena tak ako voľná kladka (rovnováha síl). Mení ale aspoň smer pôsobenia sily, napr. zdvíhanie bremena sa deje ťahaním lana smerom dole a nie hore.

## Voľná kladka
thumb|Voľná kladka
**Voľná kladka** je druh kladky, kde je jeden koniec lana pevne upevnený (votknutý) a na lane sa pohybuje koleso, na ktorého *[[os]]i* je zavesené bremeno, na druhý koniec lana pôsobí sila (človek, stroj ...).

Voľná kladka zmenší silu potrebnú na vytiahnutie bremena asi na polovicu. Aby bola voľná kladka pri zdvíhaní bremena v rovnováhe, musí na lano pôsobiť sila *polovičnej* veľkosti, ako je tiaž bremena a kladky. 

Nevýhodou voľnej kladky pri zdvíhaní bremena je, že je nutné zdvíhať aj samotnú kladku a pôsobiť smerom hore rovnako ako bez kladky. Toto sa dá odstrániť spojením voľnej a pevnej kladky do **kladkostroja**.

## Použitie kladiek
náhľad|'''Jednoduchý kladkostroj''' - redukuje silu na 1/2
náhľad|'''Zložitý kladkostroj''' - redukuje silu na 1/4
Najčastejším použitím kladiek v praxi je v **kladkostroj**. Vzniká spojením pevnej a voľnej kladky. Slúži na výrazné zmenšenie sily "F" potrebnej na zdvihnutie bremena (ale predĺži dráhu "s" vyťahovania bremena - v zmysle zachovania veľkosti vykonanej práce: W = Fs). 

Pri ideálnych podmienkach nepočítame s:
* hmotnosťou kladiek a lán 
* s trením medzi nimi
* pružnosťou lán
:

Kategória:Jednoduché mechanizmy
Kategória:Zdvíhacie zariadenia
Bridgemate

**Bridgemate** je zariadenie, pomocou ktorého sa prenášajú výsledky z jednotlivých bridžových stolov priamo do počítača.

Možno ho používať v dvoch módoch:
* skórovanie
* zaznamenávanie

V móde skórovania sa zadá iba druh záväzku, kto ho zohrával a aký výsledok dosiahol.

V móde zaznamenávania sa okrem toho priebežne zaznamenáva priebeh licitácie a samotnej zohrávky. V tomto prípade musí byť pri stolíku skórer, ktorý zadáva priebeh rozdania.

Využitím zariadenia Bridgemate sa výrazne znižuje možnosť mylného zaznamenania výsledku a urýchľuje sa vyhodnotenie turnaja. Prakticky okamžite po odohraní turnaja sú známe celkové výsledky a pokiaľ sa súčasne na všetkých stoloch hrajú tie isté rozdania, diváci poznajú i priebežný stav po každom rozdaní.

## Externé odkazy
* Oficiálna stránka výrobcu

Kategória:Bridž
Východoslovenská vinohradnícka oblasť

thumb|Vinohradnícke oblasti na Slovensku, Východoslovenská vinohradnícka oblasť žltou farbou

**Východoslovenská vinohradnícka oblasť** zaberá tri oddelené územia na juhu a na východe Košického kraja, vrátane dvoch obcí Prešovského kraja (*na mape zvýraznená žltou farbou*). Zasahuje na územie troch historických regiónov: Zemplín, Abov a Turňa. Vinohradnícky register eviduje v tejto oblasti  vinohradov.

Väčšina tunajších vinohradov bola vysadená až v období socializmu. Ani to však nič nemení na skutočnosti, že produkty pochádzajúce z tejto oblasti sú už nutnou súčasťou ponuky slovenských vín. Zvlášť významné postavenie dosiahli tibavské vína vyrobené z hrozna viníc pri Tibave a Sobranciach na južných svahoch Vihorlatských vrchov. Nachádzajú sa tu najsevernejšie situované vinohrady na Slovensku, v katastrálnom území obce Brekov.

Podnebie sa vyznačuje výrazne vyšším stupňom kontinentality ako na západe Slovenska. Na druhej strane má však počasie stabilnejší ráz. 
Južný Zemplín disponuje teplým, mierne suchým podnebím, kým južné svahy Vihorlatských vrchov mierne teplým, ale vlhkejším podnebím. Pôdne typy reprezentujú najmä fluvizeme, podhorie Vihorlatských vrchov pôdy na sopečnom substráte.

V tejto oblasti sú spracovateľské podniky lokalizované predovšetkým v Tibave (Vino-vin Slovensko, s. r. o.) a v Orechovej (Regia tt, s. r. o., Pivnica Orechová).

Východoslovenská vinohradnícka oblasť sa člení na 4 vinohradnícke rajóny a 88 vinohradníckych obcí:

;Kráľovochlmecký vinohradnícky rajón
13 vinohradníckych obcí kategórie B2: Cejkov, Hraň, Kašov, Kráľovský Chlmec, Leles, Malý Horeš, Malý Kamenec, Pribeník, Sirník, Streda nad Bodrogom, Veľký Kamenec, Zemplín, Zemplínske Jastrabie

12 vinohradníckych obcí kategórie B3: Bačka, Beša, Biel, Boľ, Čičarovce, Malé Trakany, Poľany, Somotor, Strážne, Svätá Mária, Veľké Trakany, Veľký Horeš

;Michalovský vinohradnícky rajón
12 vinohradníckych obcí kategórie B2: Brekov, Jovsa, Kaluža, Klokočov, Kusín, Nižný Hrušov, Oreské, Staré, Strážske, Trhovište, Trnava pri Laborci, Vinné

12 vinohradníckych obcí kategórie B3: Bracovce, Falkušovce, Kačanov, Lesné, Malčice, Markovce, Nacina Ves, Petrovce nad Laborcom, Pozdišovce, Rakovec nad Ondavou, Závadka, Zbudza

;Moldavský vinohradnícky rajón
6 vinohradníckych obcí kategórie B2: Debraď, Hrhov, Hrušov, Jablonov nad Turňou, Moldava nad Bodvou, Turňa nad Bodvou

9 vinohradníckych obcí kategórie B3: Čečejovce, Drienovec, Dvorníky-Včeláre, Janík, Nižný Lánec, Perín-Chym, Rešica, Seňa, Ždaňa

;Sobranský vinohradnícky rajón
24 vinohradníckych obcí kategórie B2: Baškovce, Hlivištia, Horňa, Husák, Choňkovce, Jasenov, Jenkovce, Kolibabovce, Koňuš, Koromľa, Krčava, Nižné Nemecké, Orechová, Porúbka, Poruba pod Vihorlatom, Priekopa, Remetské Hámre, Sejkov, Svätuš, Tibava, Úbrež, Vojnatina, Vyšná Rybnica, Vyšné Nemecké

Kategória:Vinohradnícke oblasti Slovenska
Ján Ľupták

**Ján Ľupták** (* 24. február 1946, Radzovce – † 19. jún 2025) bol slovenský politik, zakľadateľ a predseda politickej strany Združenie robotníkov Slovenska a podpredseda Národnej rady Slovenskej republiky.

## Životopis
Po absolvovaní Odborného učilišťa stavebného a Strednej priemyselnej školy stavebnej v Banskej Bystrici nepretržite pracoval v stavebníctve. Od roku 1969 až do roku 1989 bol zamestnancom podniku Pozemné stavby Banská Bystrica.

Ján Ľupták bol v roku 1990 zvolený za poslanca Slovenskej národnej rady za Stranu demokratickej ľavice. Takisto ho zvolili aj v parlamentných voľbách v roku 1992.

Vo voľbách v roku 1994 ho zvolili za poslanca Národnej rady Slovenskej republiky za Združenie robotníkov Slovenska (ZRS), ktorého je zakladajúcim členom a predsedom od jeho vzniku. ZRS vzniklo pôvodne v roku 1992 ako občianske združenie a v roku 1994 sa transformovalo na politickú stranu. Po voľbách v roku 1994 sa ZRS stalo parlamentnou stranou a súčasťou tretej vlády Vladimíra Mečiara. Ján Ľupták bol 3. novembra 1994 zvolený za podpredsedu Národnej rady SR. Po volebnom neúspechu strany vo voľbách v roku 1998 sa Ľupták snažil o návrat strany na politickú scénu, čo sa mu nepodarilo a v roku 2017 Združenie robotníkov Slovenska nechal rozpustiť.

## Osobný život
Bol ženatý a mal dve deti.

## Referencie

## Literatúra
* *Who is Who v Slovenskej republike*

## Iné projekty

## Externé odkazy
* 

Kategória:Osobnosti z Radzoviec
Kategória:Slovenskí politici
Kategória:Politici SDĽ (1990)
Kategória:Politici ZRS
Kategória:Predsedovia slovenských politických strán
Kategória:Poslanci SNR
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Podpredsedovia NR SR
Júl 2006

## Úmrtia
* 4. júl – Nathan Mendelsohn, kanadský matematik narodený v USA (* 1917)
* 7. júl – Syd Barrett, britský hudobník, jeden zo zakladateľov skupiny Pink Floyd (* 1946)
* 8. júl – George Albee, americký psychológ (* 1921)
* 10. júl – Šamiľ Salmanovič Basajev, čečenský vojenský veliteľ, militantný vodca čečenských separatistov (* 1965)
* 11. júl – Viera Racková, česko-slovenská speváčka a pedagogička (* 1919)
* 19. júl – Jack Warden, americký herec (* 1920)
* 21. júl – Mako Iwamatsu, japonsko-americký herec (* 1933)
* 23. júl – Charles Eldon Brady, americký astronaut (* 1951)
* 26. júl – Vojtech Zamarovský, slovenský historik (* 1919)
* 28. júl – David Gemmell, anglický spisovateľ fantastickej literatúry (* 1948)

## Astronómia a kozmonautika

## Politika

Kategória:2006
Kyberpunk

thumb
**Kyberpunk** (angl. *cyberpunk*) je odnož science fiction zameraná na informačné technológie, počítače a hlavne umelú inteligenciu. Obvykle ide o činnosť hakerov v undergroundovom prostredí v nepriaznivom kybernetickom svete, v ktorom vládnu drogy, mafie a zbohatlícke vrstvy zastúpené mamutími, nadnárodnými spoločnosťami. Kyberpunk často charakterizuje nihilistický nádych s dotykom japonskej kultúry a praobyčajný hrdina s neotesaným pohľadom na pretechnizovaný svet, väčšinou s kyberimplantátmi po tele a z času na čas ponorený v kyberpriestore. Kyberpunková literatúra na rozdiel od klasickej hardcore science fiction často uplatňuje zápletku v detektívnom duchu, a typickým rysom je aj textový záznam bláznivých akčných scén v duchu hollywoodskej filmovej produkcie.

Slovo "*kyberpunk*" vymyslel spisovateľ Bruce Bethke, ktorý napísal rovnomenný príbeh. Kyberpunk je odvodený od slov kybernetika (veda zaoberajúca sa nahradzovaním ľudských možností a pôsobnosti sebestačnými – počítačovo riadenými chodmi) a punk (hlučná alternatívna hudba, niekedy zvukovo nevyladená a zámerne kakofónna, niekedy naopak výrazne melodická, sprevádzajúca nihilistický módny a životny štýl). Význam slova sa však už objavil aj v rôznych prácach autorov štyridsiatych a päťdesiatych rokov, ktorí sa zaoberali štrukturalizáciou technologickej fikcie a odcudzením jedinca v hi-tech vykonštruovaných megalopoloch, napríklad Samuel R. Delanyho. Medzi predchodcov kyperpunku nepochybne patria tiež autori literárneho undergroundu – napríklad William S. Burroughs. Ale až William Gibson a jeho dielo Nauromancer špecifikovali hnutie a „zaobalili“ pučiacu kyberpunkovú kultúru z náhodného povedomia v potuchu a názor, ktorým význam kyberpunku pokryl. Ďalším neopomenuteľným základným kameňom kyberpunku je román Bruce Sterlinga Schismatrix.

Medzi kyberpunk tvoriacich jedincov patria napríklad Rudy Rucker, Bruce Sterling, John Shirley, William Gibson, Masamune Shirow a ďalší.

Kyperpunk trvalo zmenil tvár mainstreamovej science fiction literatúry a prispel k tomu, že zhruba od 90. rokov 20. storočia sa kyberpunkové postupy a súvisiace témy ako nanotechnológia a technologická singularita stali jej bežnou súčasťou. Medzi autorov, ktorí sa pohybujú medzi hranicami rôznych žánrov a sú silne ovplyvnení práve kyberpunkom, patria napríklad Neal Stephenson alebo Dan Simmons.

## Iné projekty

## Externé odkazy
* ''Kyberpunk.org'' Česká stránka venovaná Kyberpunku


Kategória:Žánre science-fiction
Kategória:Subkultúry
Au pair (človek)

náhľad|Au pair s dieťaťom hostiteľskej rodiny
**Au pair** alebo **au-pair** (franc. doslova: al pari) alebo **oper** (**operka**) alebo **opér** (**opérka**) je mladý človek (najmä dievča/žena), ktorý býva v zahraničnej rodine, má tam vlastnú izbu a stravuje sa s rodinou a za pohostinnosť vypomáha rodine so starostlivosťou o deti a s domácnosťou. 

Program funguje takmer päťdesiat rokov v USA, ako aj v západnej Európe, kde má trocha dlhšiu tradíciu. 

Od Au Pair sa očakáva, že sa bude starať o deti a bude robiť ľahké domáce práce. Au Pair nie sú zodpovedné za domáce práce, ktoré sa netýkajú miestností, v ktorých sa deti nepohybujú a upratujú ich všetci rodinní príslušníci. 

Zodpovednosti, o ktoré by sa mala starať Au Pair: 
* budiť deti, 
* privádzať a vyzdvihovať deti do/zo školy,
* pomoc s domácimi úlohami,
* hrať sa s deťmi,
* chodiť s nimi do parku, škôlky a iných aktivít,
* pripravovať jednoduché jedlá pre deti,
* prať a žehliť ich oblečenie,
* ustielať ich postele, 
* umývať kúpeľňu, ktorú používajú deti, 
* udržiavať kuchyňu upratanú a čistú, taktiež zametať a umývať dlážky, 
* jednoduché nakupovanie. 

## Referencie

Kategória:Povolania
Sopotnica (prítok Hornádu)

**Sopotnica** je pstruhový vodný tok miestneho významu v Šarišskej vrchovine. Je to ľavostranný prítok Hornádu s dĺžkou 15,5 km.

## Opis toku
Pramení nad obcou Klenov v Sedlickej brázde v nadmorskej výške 635 m n. m. Tečie prevažne juhovýchodným smerom. Prítoky priberá na katastrálnych územiach obcí: Sedlice a Suchá Dolina. Ľavými prítokmi sú potok spod Zajačej hory (635,1 m n. m.), spod Zadného dolu (554,1 m n. m.), spod Rešetky (576,9 m n. m.) a pravým prítokom je potok z Bystrej (765,8 m n. m.). Sopotnica tečie údolím v Šarišskej vrchovine (na hornom toku) a v pohorí Čierna hora (na dolnom toku), kde preteká podcelkom Sopotnické vrchy. Pod vrchom Tlstá (687 m n. m.) sa medzi obcami Veľká Lodina a Kysak v nadmorskej výške cca 300 m n. m. vlieva do rieky Hornád. 
vľavo|thumb|Jeseň na Sopotnici pri hájovni

Preteká obcami Klenov a Miklušovce. Na hornom toku preteká romantickým lúčnatým, mäkko modelovaným údolím, na dolnom toku má prudký spád a viacerými perejami a kaskádami sa prerezáva cez Sopotnické vrchy, pričom vytvára hlbokú približne 12 km dlhú rovnomennú dolinu. V ústí sa nachádza rekreačné stredisko Brezie. Po celej dĺžke toku je lesná cesta, ktorú s obľubou využívajú cykloturisti a peší turisti. Na trase je niekoľko hájovní a zvyšky po vodných mlynoch.

## Pôvod názvu
Podľa vtedajšej osady Sopotnica, ktorá sa spomína z roku 1386, kedy patrila Somosyovcom. 

## Vodné mlyny
*Miklušovský mlyn - bol postavený asi 1 kilometer pod obcou Miklušovce. Posledným vlastníkom bola rodina Kohútova. Teraz je mlyn prestavaný na súkromný rodinný dom. 
vpravo|thumb|Sedlický mlyn, zrúcanina
*Sedlický mlyn - sa nachádzal asi 900 metrov od odbočky z križovatky cesty Sedlice-Miklušovce  a lesnej cesty pri moste v kameňolome Sedlice. Posledným vlastníkom bola rodina Prokopova. V súčasnosti je z mlyna len zrúcanina.
*Safkov mlyn - stojí asi vo vzdialenosti 1,5 kilometra od odbočky z cesty Ľubovec - Suchá Dolina. Odbočka je tesne pred obcou Suchá Dolina. Posledným vlastníkom je rodina Safkova. Aj dnes ide o pomerne zachovalú stavbu.

## Hájovňa
*Hájovňa Olajoš bola pomenovaná podľa posledného hájnika, ktorý tam býval. Hájovňa stojí asi 0.5 kilometra od sútoku Sopotnice a Sedlického potoka, v smere toku Sopotnice pod vrchom Gerlachov. Je možné sa tu dostať z obce Sedlice chodníkom, južným smerom pozdĺž potoka. V súčasnej dobe je vo vlastníctve poľovníckeho združenia Sedlice. Leží na rozhraní katastrov obcí Malá Lodina okres Košice okolie a Sedlice okres Prešov.
vpravo|thumb| Bývalá hájovňa Olajoš 	

## Referencie

## Iné projekty

## Literatúra a zdroje
* *[[Vlastivedný slovník obcí na Slovensku]]*
*''Kotulič,J.: Sedlice podhorská obec Šarišskej vrchoviny, r. 2007

Kategória:Potoky na Slovensku
Kategória:Povodie Hornádu
Kategória:Sedlice (okres Prešov)
Kategória:Vodné toky v okrese Prešov
Veľjašter

**Veľjašter** môže byť:
* príslušník taxónu veľjaštery - pozri nižšie
* obrovský praveký jašter  (napríklad aj vtákojašter )

**Veľjaštery** môže byť taxón:
* novšie: sauropodomorphy (Sauropodomorpha) 
* staršie: dinosaury (Dinosauria) 

## Referencie
Irena (Byzantská ríša)

[náhľad|[Solidus znázorňujúci Irenu ako „basilissu“ – cisárovnú.]]
**Irena (z Atén)** ( ;* 752, Atény – † 9. august 803 vo vyhnanstve na ostrove Lesbos) bola cisárovná Byzantskej ríše.

V roku 769 sa stala manželkou Leva IV., ktorý bol od roku 775 cisárom. Rok po svadbe porodila syna, neskoršieho cisára Konštantína VI.

Po Levovej smrti v roku 780 sa stala Irena regentkou vtedy deväťročného cisára Konštantína. Zostala ňou až do jeho plnoletosti a aj potom zotrvala na tróne ako cisárovná spoločne s ním. V roku 797 ho dala usmrtiť, ešte predtým oslepiť, následne získala samovládu a stala sa prvou ženou na tróne východorímskeho cisárstva.

Ako cisárovná nebola však príliš úspešná. Armáda ju len vlažne podporovala a jej poradcovia a úradníci medzi sebou intrigovali. Snažila sa teda získať si popularitu ľudu tým, že znížila dane. Podporu si tým však nezískala, pretože dostala ríšu do finančných problémov.

V spore o obrazoborectvo (ikonoklazmus) patrila Irena k strane ikonodulov (uctievačov ikon) a v roku 787 zvolala druhý nicejský koncil, ktorý okrem iného rozhodol, že ikony budú uctievané, ale nesmú byť zbožňované.

Tým, že cisárom bola žena, vznikali rôzne problémy s ďalekosiahlymi dôsledkami: Podľa rímskeho práva nemohla totiž žiadna žena veliť vojsku. Keďže cisár zastával túto pozíciu zo svojho úradu, nemohla byť žiadna žena legálne cisárom. Ako hovoria niektoré historické pramene, z tohto dôvodu pokladal pápež Lev III. rímsky cisársky trón za uvoľnený a v zime roku 800 tak mohol korunovať Karola Veľkého za cisára. Tento akt po právnej stránke eliminoval východorímske cisárstvo na západe a došlo tak k obnove západorímskeho cisárstva.

Podľa Theofana, Karol po korunovácii uvažoval dokonca o svadbe s Irenou, aby tak legalizoval svoju vládu aj na východe. Sobáš sa však neuskutočnil, okrem iného aj preto, že Irena v roku 802 abdikovala a nahradil ju jej minister financií Nikefor I. Toto sklamanie zrejme Karola viedlo k tomu, aby v spore o filioque postupoval proti Byzancii tak rozhorčene. Irena zomrela v roku 803 vo vyhnanstve na ostrove Lesbos.

## Bibliografia
* 

## Iné projekty

## Externé odkazy
* Biografia Ireny z Atén (po anglicky)

Kategória:Narodenia v 8. storočí
Kategória:Úmrtia v 9. storočí
Kategória:Byzantskí cisári
Kategória:Cisárovné (panovníčky)
Kategória:Osobnosti z Atén
Guanlong

**Guanlong** (v preklade *hrebenatý* alebo *korunkový drak*) je rod vymretého dravého dinosaura, ktorý stál na počiatku vývojovej línie vrcholiacej v podobe slávneho rodu Tyrannosaurus. Známy je z dvoch pomerne kompletných kostier. Žil pred 160 až 155 miliónmi rokov na území dnešnej Číny. Jediný druh je **Guanlong wucaii**.

## Opis
Po zadných končatinách behajúci rod Guanlong predstavoval vonkajším vzhľadom pomerne typického primitívneho (resp. bazálneho) celurosaura. Hoci predchádzal neskorším tyranosaurovitým dinosaurom, svojou dĺžkou okolo troch metrov sa nevymykal priemeru. Mal pomerne malú hlavu, dlhé predné končatiny s tromi prstami a dlhý chvost. Na hlave disponoval charakteristickým úzkym kosteným hrebeňom, ktorý sčasti pripomínal dvojitý hrebeň dilofosaura. Guanlong mal však svoj hrebeň odľahčený dutinami a pretiahnutý smerom dozadu. Zaujímavé je, že po boku guanlonga žil karnosaurus rodu Monolophosaurus, ktorý disponoval podobným kosteným hrebeňom. Nerátajúc kostený hrebeň mala lebka guanlonga obdĺžnikovitý tvar. 

Hoci výzorom zapadal rod Guanlong medzi v tom čase hojné primitívne celurosaury, stavbou panvy a spodnej čeľuste pripomínal tyranosaurovité dinosaury.

## V kultúre
Guanlong sa objavuje v tretej epizóde amerického televízneho dokumentu Dinosaur Revolution (2011), kde je zobrazený ako prenasleduje malého, kĺzavého letu schopného cicavca rodu Volaticotherium.

## Galéria

Súbor:Guanlong SIZE.png|Veľkostné porovnanie s človekom.


## Referencie

## Externé odkazy
* 

## Iné projekty
 

Kategória:Tyrannosauroidea
Kategória:Jurské dinosaury
Kategória:Dinosaury z Ázie
Artabasdus

**Artabasdus** alebo **Artabasdos** (* okolo roku 690 – † po roku 743) pochádzal z Arménie a v rokoch 742-743 bol proticisárom Byzantskej ríše.

Ako stratég themy Armeniakon dopomohol v roku 717 Levovi III. dosiahnúť cisársku hodnosť, za čo získal ruku jeho dcéry Anny. Taktiež mu bol udelený titul kuropalates a bol vymenovaný za veliteľa themy Opsikion. V spore o ikony stál zo začiatku na strane obrazoborcov. Po Levovej smrti však prešiel k ikonodulom a s ich pomocou ako aj s pomocou vojska themy Opsikion sa v júni 742 vzbúril proti svojmu švagrovi, Konštantínovi V., ktorý mal k ikonám nepriateľský postoj. Potom sa dal v Konštantínopole korunovať za cisára a za svojho spolucisára určil syna Nikefora. Svoju vládu však nedokázal stabilizovať. Po porážkach pri Sardách a Modrine Artabasdova vláda 2. novembra 743 skončila. Spoločne so synmi bol v hipodróme verejne oslepený, čím pokus zamedziť prenasledovanie obrazov skončil neúspešne.

## Bibliografia
* 

## Externé odkazy
* Artabasdova biografia (po anglicky)

Kategória:Byzantskí cisári
Kategória:Narodenia v 7. storočí
Kategória:Úmrtia v 8. storočí
Kategória:Byzantskí obrazoborci
Levočská ulica

**Levočská ulica** môže byť:
*ulica v Bratislave, pozri Levočská ulica (Bratislava)
*ulica v Kežmarku, pozri Levočská ulica (Kežmarok)
*ulica v Košiciach, pozri Levočská ulica (Košice)
*ulica v Poprade, pozri Levočská ulica (Poprad)
*ulica v Prešove, pozri Levočská ulica (Prešov)
*ulica v Sabinove, pozri Levočská ulica (Sabinov)
*ulica v Spišskej Novej Vsi, pozri Levočská ulica (Spišská Nová Ves)
*ulica v Starej Ľubovni, pozri Levočská ulica (Stará Ľubovňa)
*ulica v Žiline, pozri Levočská ulica (Žilina)

## Pozri aj
*Levočská cesta, ulica v Spišskom Podhradí

Kategória:Rozlišovacie stránky – Ulice
Osteoklast

**Osteoklast** je bunka, ktorá odbúrava kostné tkanivo. Pochádza z monocyto-makrofágovej rady a vzniká splynutím viacerých buniek. Osteoklast je preto veľkou, mnohojadrovou bunkou.

Kategória:Typy buniek
Kategória:Kosti
Búrka (Shakespeare)

thumb|right|Prospero a Miranda na obraze Williama Mawa Egleyho (okolo 1850)
thumb|''The Tempest''

**Búrka** () je považovaná za poslednú hru anglického alžbetínskeho dramatika Williama Shakespearea. Prvé známe predstavenie *Búrky* sa konalo 1. novembra 1611 v Londýne vo Whitehall Palace. Neskôr bola hra inscenovaná aj divadlách Globe a Blackfriars. 

*Búrka* sa často zaraďuje k Shakespearovým neskorým romanciam. Shakespeare sa v nich zaoberá obnovením rodinných vzťahov, často v mýtickom prostredí. 

Taktiež je to jedna z dvoch Shakespearových hier, ktorá dodržuje tri jednoty klasickej drámy – jednotu času, miesta a deja. Tou druhou je *[[Komédia omylov]]*.  Jednota miesta je dosiahnutá tým, že dej hry sa odohráva na vzdialenom ostrove a jednota času je dosiahnutá tak, že celý príbeh sa odohráva v priebehu niekoľkých hodín. Jednota deja však už nie je prísne dodržiavaná.

## Osoby
* **Alonso**, neapolský kráľ
* **Sebastián**, jeho brat
* **Prospero**, milánsky vojvodca vo vyhnanstve
* **Antonio**, jeho brat, súčasný milánsky vojvodca
* **Ferdinand**, Alonsov syn
* **Gonzalo**,
* lordi:
** **Adrian**
** **Francisco**
* **Caliban**, Prosperov služobník
* **Trinculo**, šašo
* **Stephano**
* **Loďmajster**
* **Miranda**, Prosperova dcéra
* **Ariel**, vzdušný duch
* bohyne:
** **Iris**
** **Ceres**
** **Juno**
* **nymfy, námorníci** a ďalší

## Iné projekty

Kategória:Divadelné hry Williama Shakespeara
Kategória:Divadelné hry z 1611
Beer Ševa

**Beer Ševa** () je mesto v Izraeli, najväčšie sídlo Negevskej púšte. V roku 2019 malo mesto 209 687 obyvateľov a bolo ôsmym najväčším mestom v krajine. 20 rokov predtým v ňom žilo len 110 800 ľudí, prírastok bol spôsobený najmä prisťahovalcami z bývaleho ZSSR. 

Je administratívnym centrom južného regiónu a sídlom Ben Gurionovej univerzity. Počiatky mesta sú datované prinajmenšom do čias Abraháma. Existuje viacero vysvetlení pôvodu mena, najčastejšie sa uvádzajú *Studňa prísahy* (medzi Abrahámom a Abimelechom) a *Sedem studní* (v hebrejčine *beer - studňa*, *ševa* - *sedem* i *prísaha*).

Beer Ševa je v súčasnosti významným kultúrnym a priemyselným strediskom.

## Referencie

## Iné projekty

## Externé odkazy
* stránka mesta (v hebrejčine)  
* stránka mesta v ruštine 
* stránka Ben Gurionovej univerzity 


Kategória:Mestá v Izraeli
Kategória:Biblické mestá
Irazú

**Irazú**, je aktívna sopka, nachádzajúca sa v Kostarike v blízkom okolí hlavného mesta San José. S výškou 3&nbsp;432&nbsp;m je to zároveň najvyššia sopka Kostariky.

Irazú je pomerne aktívna sopka, od roku 1723 eruptovala asi 23 krát. Najpamätnejšia je erupcia z roku 1963, keď zasypala popolom okolitú krajinu aj hlavné mesto. Odvtedy bola neaktívna až do roku 1994, keď najskôr častými zemetraseniami a následnou menšou freatickou explóziou dala o sebe opäť vedieť.

Vrchol je tvorený niekoľkými krátermi, v jednom z nich sa nachádza jazierko premenlivej hĺbky so zelenou vodou. Ak je priaznivé počasie, je možné z vrcholu uvidieť Pacifik aj Karibik.

## Iné projekty
.

## Externé odkazy
* www.volcano.si.edu  - stratovulkán Irazú na Global Volcanism Program 

Kategória:Sopky Kostariky
Kategória:Stratovulkány
Kategória:Aktívne sopky
Kategória:Trojtisícovky v Kostarike
Bash

**Bash** je unixový (Linux/Unix/BSD) príkazový shell interpreter, naprogramovaný v rámci projektu GNU. Názov je skratka k názvu **''B**ourne **a**gain **sh**ell,* čo je slovná hračka, keďže slová *bourne again* sa čítaju rovnako ako *born again*, čo znamená *znovuzrodený*. Je náhradou programu *'B**ourne **Sh**ell, čo bol najpoužívanejší [[unix]]ový [[shell]]. Originálny **Bourne Shell''' napísal Stephen Bourne v Bellových laboratóriách a Bash bol napísaný Brianom Foxom v roku 1987. 

Bash bol taktiež portovaný na operačný systém Microsoft Windows projektom Cygwin. Bash sa snaží o širokú kompatibilitu, takže prevzal možnosti ovládania a vlastnosti aj z ďalších shellov ako sú napr. Korn shell a C shell (ksh a csh). Zaujímavou vlastnosťou je automatické rozpoznanie, pod ktorým menom bol spustený a prispôsobený syntaxe danému typu shellu.

Cieľom tvorcov je dosiahnuť úplnú kompatibilitu s implementáciou IEEE POSIX shellu a špecifikáciou nástrojov (tools specification) (IEEE Working Group 1003.2).

Bash však nie je len veľmi výkonným shellom, ale taktiež mocným skriptovacím jazykom. Podporuje prácu s premennými, cykly while, for, do, funkcie a mnoho ďalšieho.

Príklady, ktoré fungujú v Bash, ale nie v Bourn shell:
for ((a=3; a

Príklady, ktoré sa majú odlišné správanie v Bash voči Bourn shell:

echo {1..7}
echo subor_{po,ut,str,piatok}.txt

Tiež je v Bash možné vyhľadávať v histórií príkazov cez klávesovú skratku CTRL+r.

## Referencie

## Externý odkaz
* 

Kategória:GNU
Kategória:Unixové príkazy
Kategória:Softvér z 1989
Lachíš

:*Pre dnešné sídlo na rovnakom mieste pozri [[Mošav Lachíš]]*
right|thumb|Lachíš
right|thumb|Časť z Lachíšskej listiny
**Lachíš**, tiež *Lachiš*/*Lachis* alebo *Lakíš* (hebr. לכיש) bolo významné staroveké mesto v Izraeli. Je situované niekoľko kilometrov od Kiryat Gatu. Na území bohatého archeologického náleziska sa dnes nachádza *Národný park Lachíš.*
 
## História
Po smrti kráľa Šalamúna (vládol približne v rokoch 970-931 pred Kr.) sa krajina rozdelila na dve kráľovstvá - Izrael a Judeu, pričom Lachíš bol po Jeruzaleme druhým najvýznamnejším mestom v Judei.

## Národný park
Niekdajšie slávne mesto bolo objavené na začiatku 19. storočia. Návštevníci *Národného parku* môžu obdivovať pozostatky kanaánskych chrámov, dômyselný vodovodný systém a mestskú bránu. Britskí archeológovia pri svojom pátraní narazili na studňu, hlbokú 44 metrov. Práve ona bola pravdepodobne dôvodom, pre ktorý Lachíšania zvykli dlho odolávať cudzím votrelcom (Asýrčanom, Babylončanom). Cenným dokumentom je tzv. *Lachíšska listina.*

## Referencie

## Externé odkazy
* Lachíš na špecializovanej archeologickej stránke 
* zmienka v Biblii o Lachíši 

Kategória:Biblické mestá
Kategória:Archeologické lokality v Izraeli
Kategória:Národné parky v Izraeli
Barva

**Barva**  (príp- *Barba*, alebo miestny názov *Las Tres Marias*) je vyhasnutá trojica vulkánov, týčiaca sa nad hlavným mestom Kostariky - San José. Sopka je tvorená andezitovo - dacitovými horninami, naposledy bola aktívna ešte pred našim letopočtom - v roku 6050 pred Kr. Aj keď boli hlásené aj erupcie (prípadne aj s bahnotokmi) z rokov 1760, 1766, 1776 a 1867, neskoršie výstupy na vrchol nenašli žiadne stopy po ich existencii.

## Iné projekty
.

## Externé odkazy
* www.volcano.si.edu - komplex Barva na Global Volcanism Program 

Kategória:Sopky Kostariky
Kategória:Komplexné vulkány
Faktoriál

V matematike sa pojmom **faktoriál** prirodzeného čísla n označuje súčin všetkých prirodzených čísel od n po 1. Zapisuje sa n! a číta sa „n faktoriál“. Napríklad:
:5!=5\cdot4\cdot3\cdot2\cdot1=120

## Definícia
Faktoriál kladného celého čísla n je definovaný vzťahom:
: n!=\prod_{k=1}^n k
Pre potreby kombinatoriky je výhodné definovať aj faktoriál nuly. V takom prípade sa definitoricky kladie 0!=1.

## Kombinatorické súvislosti
Faktoriál čísla n sa rovná počtu rôznych permutácii n-prvkovej množiny.

## Asymptotické vlastnosti
Funkcia faktoriál rastie rýchlejšie, než akákoľvek exponenciálna funkcia a tým skôr rýchlejšie než akýkoľvek mnohočlen.
Pre zaujímavosť, už 70! predstavuje približne číslo **1,197·10<sup>100</sup>** čo je číslo väčšie ako odhadovaný počet atómov v nám známom vesmíre.

## Algoritmické implementácie
Implementácia pomocou rekurzívnej funkcie. Ukážka v pseudokóde:

  **function** faktorial(n)
      **if** n = 0
          **then** return 1
          **else** return n * faktorial(n - 1)

Ukážka implementácie v programovacom jazyku C:

  *long double* faktorial (*int* **n**) {
      *long double* **b** = 1;
      **while** (**n--**)
           **b*=n+1;**
      return **b**;
  }
## Dvojitý faktoriál, multifaktoriál
Okrem bežného faktoriálu sa môže definovať tiež **[[Dvojitý faktoriál|dvojitý faktoriál]]**, označený *n*!!, v ktorom sa činitele znižujú po dvoch namiesto po jednom. Je možno ho rekurzívne definovať ako
:n!!= \left\{ \begin{matrix} 1,\qquad\quad\ &&\mbox{pre }n=0\mbox{ alebo }n=1; \\ n(n-2)!!&&\mbox{pre }n\ge2.\qquad\qquad \end{matrix} \right.

Napríklad 8!! = 8 ⋅ 6 ⋅ 4 ⋅ 2 = 384, 9!! = 9 ⋅ 7 ⋅ 5 ⋅ 3 ⋅ 1 = 945.

Postupnosť dvojitých faktoriálov čísel 0, 1, 2, … začína
:1, 1, 2, 3, 8, 15, 48, 105, 384, 945, 3840, …

Okrem dvojitého faktoriálu môžeme túto ideu zovšeobecniť na (už nie príliš používané) **multifaktoriály** *n*!!!, *n*!!!! atď. (všeobecne *n*!(*k*)).

## Pozri aj

* Superfaktoriál
* Hyperfaktoriál

## Externé odkazy
*  Výpočet faktoriálu (0≤N≤40000)
*  Faktoriál 

Kategória:Kombinatorika
Kategória:Teória čísel
Číslica

**Číslica**, alebo **cifra** (z arab. ألصفر/'as-sifr = nula), je znak (symbol) používaný na zápis hodnoty čísla v danom rade v pozičnej číselnej sústave.

V desiatkovej (decimálnej) sústave sa používajú číslice *0*, *1*, *2*, *3*, *4*, *5*, *6*, *7*, *8*, *9*.

Na zápis čísiel v šestnástkovej (hexadecimálnej) sústave sa ako číslice používajú aj písmená *A*, *B*, *C*, *D*, *E*, *F*.

V laickom použití sa slovo *číslica* často mylne používa vo význame *[[číslo (matematika)|číslo]]*.

Najčastejšie je používaná pozičná číselná sústava. Príkladom sú najpoužívanejšie arabské číslice - znaky „0“ až „9“ (používané v desiatkovej sústave), „0“ a „1“ (v binárnej sústave), alebo číslice „0“ až „9“, „A“, „B“, „C“, „D“, „E“ a „F“ v šestnástkovej sústave.

## Prehľadová tabulka číslic podľa rôzných písiem

## Iné projekty

## Pozri aj
* Číslo (matematika)
* Rímske číslice
* Zapisovanie čísiel
* Matematický symbol

Kategória:Matematika
Kategória:Pozičné číselné sústavy
Chata na Grúni

**Chata na Grúni** je horská chata vo Vrátnej doline nachádzajúca sa pod Poludňovým grúňom vo výške  na križovatke turistických chodníkov. Chata poskytuje ubytovanie (40 lôžok) a stravovanie. Taktiež sa pri chate nachádzajú aj dva lyžiarske vleky.

## Prístup
*  – Najjednoduchší prístup je možný od stanice sedačkovej lanovky pri Chate Vrátna, nenáročný výstup trvá 30 – 40 minút.
*  – zo Štefanovej
* V zimnej sezóne je možný aj prístup takmer až k chate sedačkovou lanovkou začínajúcou na Starom Dvore.

## Referencie

## Iné projekty

## Externé odkazy
*www.chatanagruni.sk

Grúň
Chorepa

**Chorepa** () je lúčne sedlo  na strednom Slovensku v Stolických vrchoch, v podcelku Klenovské vrchy.

Sedlom prechádza cesta II/526 z Kokavy nad Rimavicou do Klenovca, ktorý leží priamo pod sedlom. Sedlom tiež vedie  žlto značená trasa z osady Laz na Bodnárku (.

V sedle je autobusová zastávka a pamätník SNP. Zároveň ním vedie hranica medzi okresmi Poltár a Rimavská Sobota a zasahuje na katastrálne územie obcí Kokava nad Rimavicou a Klenovec.

## Referencie

## Externé odkazy
* Poloha na turistickej mape

Kategória:Sedlá v Stolických vrchoch
Kategória:Klenovec
Kategória:Kokava nad Rimavicou
Kislovodsk

**Kislovodsk** (, doslovne po slovensky: *kyslá voda*) je kúpeľné mesto v Stavropoľskom kraji, v Rusku. Leží na severe kaukazskej oblasti, medzi Čiernym a Kaspickým morom. Je pomenované po minerálnych prameňoch, ktoré sa nachádzajú okolo mesta. 

Na konci 19. a začiatkom 20. storočia bolo mesto Kislovodsk domovom hudobníkov, umelcov a členov ruskej aristokracie, vrátane nositeľa Nobelovej ceny za literatúru Alexandra Solženicyna.

## Iné projekty

## Externé odkazy
* www.kislovodsk-kurort.org 
* www.kmvtur.ru 
* www.dumaksl.ru


Kategória:Mestá v Rusku
Kategória:Kúpeľné mestá v Rusku
Monolophosaurus

**Monolophosaurus** bol stredne veľký dravý dinosaurus. Známy je z nekompletnej kostry. Žil pred 160 až 155 miliónmi rokov na území dnešnej Číny. Jediný druh je **Monolophosaurus jiangi**.

## Opis
Päť metrov dlhý monolofosaurus predstavoval na svoju dobu archaickú formu, veľmi primitívneho člena skupiny karnosaurov, kam patrí napríklad rod Allosaurus alebo obrovské kriedové rody Giganotosaurus a Carcharodontosaurus. Stavbou tela sa príliš neodlišoval od svojich neskorších príbuzných, na pretiahnutej hlave však disponoval nízkym, pretiahnutým kosteným hrebeňom, ktorý bol pri pohľade spredu mimoriadne úzky. Účel hrebeňa nie je istý, pravdepodobne však zohrával vizuálnu funkciu a mohol byť u samcov pestro sfarbený.

## Spôsob života
Územie, kde sa našli pozostatky monolofosaura, ukazovalo znaky prítomnosti vody. Tento predátor tak mohol obývať brehy jazier alebo prímorské oblasti. Korisťou mu boli zrejme malé a stredne veľké ornitopódy, prípadne mladé sauropódy a platňochrbté dinosaury. 

## Galéria

Súbor:Monolophosaurus skull.jpg|Lebka monolophosaura.
Súbor:FieldMuseum5 Chicago.jpg|Zostavené kostry zachytávajúce útok primitívneho jedinca z rodu Monolophosaurus na platňochrbtého dinosaura (Stegosauria) z rodu Tuojiangosaurus.


## Referencie

## Externé odkazy
Rekonštrukcia výzoru monolofosaura. 

Kategória:Megalosauridae
Kategória:Jurské dinosaury
Kategória:Dinosaury z Ázie
Prašivá (sedlo)

**Prašivá** () je sedlo vo Veporských vrchoch.
Vedie ním cesta II/526 z Hriňovej do Kokavy nad Rimavicou.

## Poloha
Nachádza sa v juhozápadnej časti Veporských vrchov, v geomorfologickom podcelku Sihlianska planina. Leží v hrebeni, vedúcom z Dlhého grúňa () južným smerom na Bykovo (), konkrétne medzi Chocholnou () na západe a kótou  na východe. Oblasť je pokrytá lesným porastom a patrí do povodia rieky Ipeľ. Voda zo severovýchodnej časti odteká menším potokom priamo do Ipľa, juhozápadné svahu odvodňuje potok Chocholná.

Sedlo je situované v kopaničiarskej oblasti katastrálneho územia obce Látky v okrese Detva v Banskobystrickom kraji. Západným smerom sa pod sedlom nachádza rekreačné stredisko Látky-Prašivá. Sedlom prechádza cesta II/526, ktorá spája Kokavu nad Rimavicou s Hriňovou. Hrebeňom vedie turistický chodník i cyklotrasa.

## Prístup
* po  červenej značke:
** od severu z Čierťaže () okolo prameňa Ipľa
** od juhozápadu z Táňova cez Bykova () 
* po ceste II/526 z Látok alebo Kokavy nad Rimavicou

## Referencie

## Pozri aj
* Veporské vrchy
* Sihlianska planina

## Externé odkazy
* Poloha na turistickej mape

Kategória:Sedlá Veporských vrchov
Kategória:Látky
Kategória:Geografia okresu Detva
Herlianske sedlo

**Herlianske sedlo** () je sedlo v hlavnom hrebeni centrálnej časti Slanských vrchov. Leží medzi vrchmi Mošník () a Črchlina (), oddeľuje podcelky Mošník a Makovica. Lokalitou prechádza Medzinárodná diaľková turistická trasa E3.

Sedlom vedie cesta II/576 spájajúca Košice s Vranovom, na úseku medzi obcami Herľany a Banské. Taktiež ním prechádza červeno-značená turistická trasa z Dargovského priesmyku na vrch Makovica ().

## Referencie

## Externé odkazy
* Poloha na turistickej mape

Kategória:Sedlá v Slanských vrchoch
Makovský priesmyk

**Makovský priesmyk** () je sedlo na Kysuciach, na rozhraní Javorníkov a Turzovskej vrchoviny, medzi vrchmi Dupačka () a Beskydok (), na slovensko-českej štátnej hranici.

Priesmykom vedie cesta II/487 odbočujúca z cesty I/10, ktorá vedie z Makova do Velkých Karlovic. Spája údolie Kysuce s moravským Vsetínskom. 

Ďalej ním prechádza náučný chodník Javorníky-Družba, hrebeňom vedie červeno-značkovaný turistický chodník súbežne s lyžiarskou turistickou trasou od sedla Pindula ďalej na sever, do sedla Bumbálka.

V priesmyku je na slovenskej strane motorest, na českej strane pamätník SNP.

## Prístup
* po II/487 z Makova
* po  značke po hlavnom hrebeni z Bumbálky alebo Veľkého Javorníka

## Referencie

## Iné projekty

## Externé odkazy
* Turistická mapa

Kategória:Sedlá v Turzovskej vrchovine
Kategória:Sedlá v Javorníkoch
Bumbálka

**Bumbálka** () je horské sedlo v hlavnom hrebeni Turzovskej vrchoviny, medzi vrchmi Beskydok () a Beskyd (), na slovensko-českej štátnej hranici.

Južne od sedla pramení na slovenskom území potok Trojačka, zdrojnica Kysuce. Sedlom vedie hlavné európske rozvodie.

Bumbálkou prechádza dôležitá cestná spojnica E442 v trase cesty I/10 z Valašského Meziříči do Žiliny cez Makov. Je tu hraničný prechod, horský hotel a lyžiarsky vlek. 

V súčasnosti je oblasť sedla rekreačnou oblasťou na oboch stranách hranice. Stretávajú sa tu červeno-značkovaná turistická trasa od Makovského priesmyku po hrebeni ďalej na severovýchod, žlto-značkovaná trasa vedie z osady Trojačka do osady Salajka na moravskej strane. Hlavný hrebeň sleduje aj lyžiarska turistická trasa, náučný chodník spája Bumbálku s južnejšie ležiacim Makovským priesmykom. Lokalitou prechádza Medzinárodná diaľková turistická trasa E3.

## Prístup
* po ceste I/10 z Makova
* po  značke po hlavnom hrebeni od Makovského priesmyku
* po  značke z osady Trojačka

## Referencie

## Externé odkazy
* Turistická mapa

Kategória:Sedlá v Turzovskej vrchovine
Prašivá

**Prašivá** môže byť:

na Slovensku:
* vrch () v Nízkych Tatrách nad Korytnicou, pozri Prašivá (vrch v Nízkych Tatrách; 1 652 m n. m.)
* vrch () v Nízkych Tatrách nad Demänovskou Dolinou, pozri Prašivá (vrch v Nízkych Tatrách; 1 667 m n. m.)
* geomorfologická časť Ďumbierskych Tatier, pozri Prašivá (geomorfologická časť)
* sedlo vo Veporských vrchoch, pozri Prašivá (sedlo)
* rekreačné stredisko pri obci Látky, pozri Látky-Prašivá

v Česku:
* vrch () v Moravsko-sliezskych Beskydách, pozri Prašivá (Moravsko-sliezske Beskydy)
Javorník (sedlo)

**Javorník** () je sedlo v Javorníkoch, medzi vrchom Čerenka () a kótou , v hlavnom hrebeni pohoria. Leží v pramennej oblasti Kolárovického potoka ako pravostranného prítoku Váhu. 

Sedlom vedie dôležitá cestná spojnica I/10 spájajúca horné Kysuce s Považím, úsek Makov - Bytča. V sedle je parkovisko a motorest, viaceré ubytovacie kapacity sú lokalizované priamo pod sedlom. Prechádza ním tiež hranica medzi okresmi Čadca a Bytča.

Sedlo Javorník je križovatkou turistických trás a súbežne s červeno-značkovaným turistickým chodníkom vedie aj lyžiarska turistická trasa. 

## Prístup
* po ceste I/10 cez Kolárovice alebo Makov
* po  značke po hlavnom hrebeni od sedla Semeteš
* po  značke z osady Kopanice
* po  značke z osady Ráztoky

## Referencie

## Externé odkazy
* Turistická mapa

Kategória:Sedlá v Javorníkoch